《和村居》
宋代·赵希逢

卜筑便幽僻，相逢喜客嘉。
充庖锄野笋，饤坐拗山花。
竹列阶前戟，山排门外衙。
夜深谁是伴，风月两三家。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。